בלקספייס

בלקספייס היא סדרת דרמת מתח ישראלית. הסדרה שודרה החל מ-13 בדצמבר 2020 ברשת 13. במאי 2021 עלתה הסדרה לשידור גם בשירותי הסטרימינג של Netflix העולמית. ב-10 ביוני 2024 עלתה לשידור העונה השנייה של הסדרה. בעת טקס יום הזיכרון לחללי מערכות ישראל בתיכון "מורשת רבין" בראשון לציון דמויות הלובשות סרבלים כחולים והחובשות מסכות חד-קרן מבצעות ירי בו נהרגים ארבעה תלמידים. משטרת ישראל חושדת תחילה שמדובר בפיגוע על רקע לאומני, ומאשימה שלושה פלסטינים שעבדו בבית הספר. החוקר רמי דוידי (גורי אלפי), שלמד בתיכון בו אירע הירי, מפקפק בקו החקירה, ומוכיח כי הירי בוצע על ידי תלמידי בית הספר. תלמידי בית הספר משתפים עימו פעולה, והוא חושף כי הירי בוצע על ידי ארבעה מתלמידי בית הספר. על החוקרים לגלות מי מהתלמידים עומד מאחורי הטבח, תוך כדי שמגיע אליהם מידע שנגלה אליהם מה"בלקספייס", אפליקציית מסרים מיידיים מוצפנת בה משתמשים תלמידי בית הספר. עלילת העונה השנייה מתרכזת בנטע זהבי, תלמידת כיתה י"ב. במסיבת סיום התיכון היא נאנסת על ידי חמישה תלמידים, אך זוכרת בהתחלה שנאנסה רק על ידי אחד מהם, ולא מצליחה להיזכר באחרים. בהתחלה, הסדרה עוסקת במציאת האנסים, ולאחר מכן כשהנאשמים באונס נרצחים אחד אחרי השני, עלילת הסדרה עוקבת אחרי מסע הרצח בו מנסים לגלות מי הרוצח. רמי דוידי (גורי אלפי) – בלש ביחידה לחקירות מיוחדות של משטרת ישראל. חוקר את מקרה הירי בתיכון ״מורשת רבין״, תחילה לבדו ובהמשך מצטרפת אליו מורג. כשהיה צעיר, רמי למד באותו התיכון, בו נקלע לאירוע אלימות מצד תלמידים שלמדו איתו. אירוע זה הולך איתו מאז, ומהווה את אחת מהסיבות לכך שהחקירה מאוד בוערת בו. מורג שמואל (רעות אלוש) – חוקרת נוער במשטרה. עובדת יחד עם רמי על חקירת מקרה הירי בתיכון "מורשת רבין". בינה ובין רמי יחסים מורכבים, שכן הוא איננו מרוצה בתחילה על הצטרפותה לחקירה. עם הזמן שורר מתח מיני בין השניים אשר כמעט ומתממש לקראת סוף העונה. נוגה רוסו (אסי לוי) – מפקדת היחידה לחקירות מיוחדות של משטרת ישראל. היא מאמינה ברמי וסומכת עליו, אך במקביל חוששת לשלומו וסולדת מתנהלותו. צ'ינו (איתמר מלול) – שוטר העוסק בסייבר ומערכות מידע. מחבר את רמי ל-Blackspace ומסייע לו. ליבי ברוידא (ליאנה עיון) – תלמידה מקובלת חברתית. חברה קרובה של איתמר, שמאוהב בה בסתר. הייתה בזוגיות עם תום, אך הם נפרדו לפני שנתיים. הוריה נמצאים בטיול בקניה. בסוף העונה התגלה כי היא צילמה את סרטון ההתעללות, ובעקבות כך חשה אשמה רבה עד כדי כך ששלחה את הסרטון לחנוך המנהל במטרה להיענש. נחשף כי היא אחת מהרוצחים באירוע הירי, שבוצע לאחר העלמות עין רבות לגבי התעללויות בבית הספר. לאחר הטבח השני היא מצליחה לברוח. איתמר (יואב רוטמן) – תלמיד ממוצע בלימודים ולא מקובל חברתית. מאוהב בסתר בחברתו הקרובה ליבי. עובד בפיצרייה יחד עם חברו לכיתה גיא. סובל מאלימות מצד אביו, מה שמוביל לכך שהוא מוצא את עצמו ישן לעיתים קרובות בפיצריה בה הוא עובד. בסוף העונה נחשף שהוא אחד מהרוצחים באירוע הירי. נעצר על ידי רמי לאחר אירוע הירי השני. תום תדמור (יהונתן וילוז'ני) – תלמיד מקובל חברתית ואחיה התאום של שיר, איתה מבלה ביחד עם ליגל ויהלי. היה בזוגיות עם ליבי, אך הם נפרדו לפני שנתיים. תועד מתעלל בתלמיד בשם עידו לב משום שנחשד כי עידו הלשין על תום וחבריו. ככל הנראה היה אמור להירצח במהלך הטבח, אך ניצל, ולאחר מכן סובל מחרדות בעקבות אירוע הירי. בעקבות כך לוקח כדורים נגד חרדה. בסופו של דבר נרצח על ידי ערן. שיר תדמור (גילי איצקוביץ') – תלמידה מקובלת חברתית ואחותו התאומה של תום, איתו מבלה ביחד עם ליגל ויהלי. הייתה חברה של מירב שנהרגה באירוע הירי. מספקת לאחיה תום כדורים נגד חרדה. שוכבת עם עומר על מנת שישמיד את הסרטון שמפליל את אחיה. לאחר המוות של תום, לוקחת פיקוד על הנעשה בבית הספר ומתחילה להעניש תלמידים החשודים בהריגתו. גיא לוי (אורי ביטון) – חבר של איתמר ועובד ביחד בפיצרייה. חבר טוב של נטלי. הרביץ לזוהר אחרי שגילה שהוא אחראי לפציעתה של נטלי. נטלי שטיין (סוזנה פפיאן) – תלמידה בבית הספר. ברחה מאירוע הירי דרך החלון בקומה השנייה ונפצעה קשה בעמוד השדרה. חברה טובה של גיא. שאול ברקת (אייל שיקרצי) – ה"סטלן" של השכבה. חבר טוב של מעיין וריף והם נוהגים לבלות יחדיו. נעצר בחשד למעורבות באירוע הירי אך שוחרר. מעיין (ג'ייד הדס סקורי) – תלמידה בבית הספר. פאנקיסטית. חווה התקפי חרדה. מבלה יחד עם שאול וריף, שהיה בזוגיות איתה עד שהם נפרדו לאחר שגילתה שריף בגד בה. נחשדה כמי שרצחה את תום לאחר שהתגרתה בו, ונחטפה בסוף העונה על ידי שיר וחבורתה. ריף (לייב לוין) – תלמיד בבית הספר. מבלה יחד עם שאול ומעיין, שהייתה בזוגיות איתו עד שהם נפרדו לאחר שהוא בגד בה. נעצר בחשד למעורבות באירוע הירי אך שוחרר. תום וחבורתו התעללו בו וגילחו את הראסטות שלו. ערן שגיא (נועם כרמלי) – תלמיד בבית הספר. בנו של ראש העיר. נבחר ליו"ר המועצה בפעם השלישית. נפצע באירוע הירי. במהלך הסדרה התגלה כאחד המעורבים באירוע הירי לאחר שפרץ לבית של דור. הומוסקסואל בארון ובן זוגו של עידו לב לשעבר. השתתף ברצח על מנת לנקום בכל התלמידים שמתעללים בתלמידים אחרים ובהנהלה אשר מעלימה עין אל מול המקרים. בסוף העונה התוודה על מעשיו והתאבד בתחנת המשטרה. עומר רוקח (עונג אפרון) – תלמיד בבית הספר. הוא לא מקובל חברתית בשכבה, אבל כולם יודעים שהוא חכם. משיג לתלמידים תרופות ללא מרשם, ובפרט לתום דרך אחותו התאומה שיר. שמר תיעוד של הסרטון המפליל של תום ולבסוף חשף אותו בפני דוידי על מנת להינצל מעונש על זיוף מרשמים. שכב עם שיר. ליגל (אביב בוכלר) – תלמידה מקובלת חברתית. הייתה חלק מהחבורה ביחד עם תום, שיר ויהלי. יהלי (ליעוז הרוש) – תלמיד מקובל חברתית. היה חלק מהחבורה ביחד עם תום, שיר וליגל. זוהר אור (ניר חסדאי) – תלמיד בבית הספר. נמצא בתהליך של התקרבות אל הדת. היה מעורב בפציעתה של נטלי ובעקבות כך גיא מרביץ לו. דור אורון – תלמיד בבית הספר. בן לאם יחידנית, מיכל. אחד מההרוגים באירוע הירי. במהלך הסדרה מתגלה כאחד היורים וכמדפיס של כלי הנשק במדפסת תלת מימד. ערן רצח אותו במקלט מפני ששינה את דעתו ואיים שילשין עליהם. עידו לב (רועי רביב) – תלמיד בית ספר. כשנתיים לפני אירוע הירי מת כתוצאה מפליטת כדור מהרובה של אחיו. אביו של עידו חשב שמדובר בהתאבדות, אך חנוך שיכנע אותו שהמקרה יוגדר כתאונה. הומוסקסואל מוצהר ובן זוגו של ערן לשעבר. במהלך העונה מופץ סרטון שבו מוצגים כל התלמידים שנרצחו מתעללים בעידו. חנוך תבור (שי אביבי) – מנהל תיכון "מורשת רבין" (התיכון שבו התרחש הירי) מזה 25 שנים. בימיו של רמי דוידי בתיכון חנוך היה סגן מנהל, כבר אז הוא לא עשה כלום בנוגע לבריונות בבית הספר. תחת איומים בסוף העונה התוודה כי העלים עין על אירועי אלימות רבים על מנת לשמר תמונת מצב אופטימית עבור תלמידיו. לאחר שווידויו תועד ללא ידיעתו, הוא נעצר. אוסנת (שנטל כהן) – סגנית מנהלת בבית הספר, עובדת שם כשבע שנים. מיכל אורון (הדס קלדרון) – אם יחידנית. דור, בנה היחיד, נרצח באירוע הירי. אחרי אירוע הירי לא חוששת להיות דעתנית ולשאול את השאלות הקשות. ניסתה להתאבד בעקבות מותו של דור לאחר שניסתה להעלים ראיות הקושרות את דור לרצח. מיכה שגיא (מושיק בר כהן) – ראש העיר בו נמצא תיכון "מורשת רבין". בנו ערן נפצע בטבח, אך בסוף העונה הוא התגלה כאחד מהרוצחים, בסוף העונה ערן התאבד. בועז לב (אייל נחמיאס) – אביו של עידו לב. עזב את העיר ועבר לאשדוד לאחר מות בנו. ידע כי בנו התאבד, והשתכנע מחנוך שכדאי להגיד לכולם כי מדובר בתאונה. דורון (יובל ברגר) – אביו של איתמר המשתמש באלימות נגדו. מירי דוידי (מירב שירום) – אשתו של רמי. נמצאת בהריון בסיכון (הריון ראשון) במהלך העונה הראשונה. יולדת לקראת סוף העונה הראשונה. בסוף העונה התגלה כי היא מכירה את רמי עוד מימי התיכון. רמי דוידי (גורי אלפי) – בלש בכיר ביחידה לחקירות מיוחדות של משטרת ישראל. אביה של מיקה וגרושה של מירי. החליט להתפטר מהמשטרה בפרק סיום העונה. מורג שמואל (רעות אלוש) – חוקרת בפשעים ד', הורדה בדרגה לאחר שבעונה הראשונה חשוד (ערן) התאבד בתחנת המשטרה תוך כדי תחקור ובזמן שהייתה אמורה להשגיח עליו. במהלך העונה השנייה מתגלה כי עברה אונס בצעירותה. בפרק הסיום היא מתעמתת עם האנס שלה לאחר שהיא מצילה את נטע מניסיון ההתאבדות. לינה (אינה בקלמן) – חוקרת סייבר במשטרה. עובדת ביחידה לחקירות מיוחדות יחד עם דוידי. עדן (פרלה דנוך) – יומנאית בתחנת המשטרה שמורג עובדת בה. אבי שבת (נתי רביץ) – מפקד היחידה לחקירות מיוחדות, הבוס של דוידי. נטע זהבי (נאיה בינשטוק) – בוגרת תיכון. הוריה התגרשו ולאחר שאימה נפטרה היא חזרה לגור עם אבא שלה. בתחילת העונה נאנסה על ידי בחור בשם דקל והתלוננה על כך במשטרה. חשודה בהמשך כרוצחת שלו. מתגלה שבלילה של האונס היא נאנסה על ידי 5 גברים שונים, בסוף העונה מגלה שחברתה זואי הרגה בשוגג את דקל ומנסה להגן עליה ולכן אומרת שהיא הרגה אותו, לאחר מכן מנסה להתאבד אך ניצלת בידי מורג ורפא. רפאל "רפא" לבנה (עידו טאקו) – השכן של נטע, עובד בתחנת דלק. חשוד ברצח. דניאל (עומר נודלמן) – בת זוגו של בן. הזוגיות שלהם רעילה ומניפולטיבית, בסוף העונה מבינה כי נוצלה על ידו. ירין גבעון (אלי חולי) – זמר רגיש. בעל עמוד אינסטגרם מצליח וקריירה מבטיחה. בפרק החמישי מצהיר בחדשות כי הוא אחד מהנערים שאנסו את נטע (יחד עם אלון ובן). נדרס בפרק החמישי אך שורד. בפרק סוף העונה מתגלה כי קובי, אביו של בן, חשב שירין הוא בעצם מיתר בגלל התלבושת וניסה בעצם לחסל אותה. דקל אוזן (דין גרבר) – בוגר תיכון, אונס את נטע במועדון במהלך מסיבת סיום התיכון, ולאחר מכן נרצח. על גופתו התגלה ציור של חד-קרן. בסוף העונה מתגלה שזואי הרגה אותו בשוגג, על מנת להגן על נטע. מיתר (נועה אסטנג'לוב) – חברתה הטובה של דניאל, וכן של חבורת הבנים החשודים באונס. בסוף העונה מתגלה שקובי, אביו של בן, ניסה להרוג אותה אך הוא דרס את ירין במקום מפני שהתבלבל בתלבושת. אושר קוגן (תום אמסלם) – בן הזוג לשעבר של נטע. מחכה לגיוסו לצה"ל. ערב לפני גיוסו כאשר נערכת לו מסיבת הגיוס על חוף הים מתגלה כי הוא נרצח בחניון של החוף כשפניו מכוסות במסכת חד-קרן. בסוף העונה מתגלה כי קובי, אבא של בן, רצח אותו כדי להגן על בן. זואי (ניקול פודבלני) – חברתה הטובה של נטע, בסוף העונה נטע מגלה שהיא הרגה בשוגג את דקל, אך היא מגנה עליה ואומרת שהיא זאת שרצחה אותו. בן סגל (שון אמסלם) – מנהיג החבורה שעליה מתרכזת העלילה בעונה זו. כוחני, בן זוגה של דניאל, והזוגיות ביניהם אלימה ומניפולטיבית. בפרק הרביעי בן מודה בפני אביו שהוא אחד מחמשת הנערים שאנסו את נטע. בפרק השישי נחטף והופיע בסרטון שרשום בו "אונס זה רצח" עם אקדח מכוון לראשו. אך בפרק הסיום התגלה כי החטיפה זוייפה בידי אביו שהתכוון להבריחו לקפריסין. נעצר בסוף העונה לאחר שהתגלה שסימם את נטע. אלון הס (עמית הכטר) – חבר טוב של אושר, מצא את גופתו בחניון החוף. חושד בזואי שנשלחה על ידי נטע לרצוח את אושר כנקמה על האונס. בפרק החמישי מצהיר בחדשות כי הוא אחד מהנערים שאנסו את נטע (יחד עם בן וירין). ליאור זהבי (מוריס כהן) – אבא של נטע. נהג מונית, התגרש מאמא של נטע ולאחר שהיא נפטרה, נטע חזרה לגור איתו. בפרק השביעי נעצר בחשד לרצח ולחטיפתו של בן, אך שוחרר בסוף העונה. קובי סגל (יורם טולדנו) – אבא של בן. הבעלים של מועדון הניקס שבו התרחשה המסיבה. בפרק סיום העונה מתגלה כי הוא הרוצח אשר עשה זאת על מנת להגן על בנו. נורה על ידי דוידי לאחר שניסה להטביע אותו. לילך סגל (נילי צרויה) – אמא של בן ואשתו של קובי. מירי דוידי (מירב שירום) – גרושתו של רמי ואמה של מיקה. בפרק השישי מתגלה כי היא בגדה ברמי. מיקה דוידי – בתם של רמי ומירי. דינה (שרון שטרק) – מטפלת אלטרנטיבית, ידידה טובה של מורג, שעזרה לה בהתמודדות עם האונס שעברה. מורג מביאה אליה את נטע כדי שתעזור לה להיזכר בזהות של האנסים, ובמה שקרה בליל המסיבה שהוביל לרצח. שגיא בצר (גולן גרוס) – המאבטח בטיול שנתי של כיתה י״ב שאנס את מורג. מורג מגיעה להתעמת איתו בפרק השביעי אך חוזרת בה, בפרק השמיני היא מגיעה להתעמת איתו לאחר שהצילה את נטע מניסיון ההתאבדות. צילומי העונה הראשונה התקיימו בחודשי יולי עד ספטמבר 2019. הסדרה צולמה בעיקרה בבית הספר השש-שנתי, מקיף י"ב "המעיין" שבראשון לציון. בנוסף, חלק מהסדרה צולמה במכללה למנהל בראשון לציון. עלות פרק בעונה הראשונה מוערכת ב-800 אלף שקלים, כאשר עלות זו התחלקה בין חברת ההפקה הישראלית לחברת ההפקה הצרפתית בתמורה שהשנייה תקבל את רוב זכויות ההפצה בעולם. במקביל להעלאת הסדרה, עלה קמפיין להעלאת מודעות לנושא של מצוקות נפשיות בקרב בני נוער של עמותת עלם, כחלק מהסדרה – שקופית בנושא הוצגה בסוף כל פרק, ונפתח מתחם באתר הסדרה בשם "אתם לא לבד". כחלק מהקמפיין, התקיים גם מפגש בין יואב רוטמן (איתמר) לבין בוגר עמותת עלם. ב-17 בינואר 2021 חודשה הסדרה לעונה שנייה, טרם סיום העלייה העונה הראשונה. ב-22 באפריל 2021 פורסם כי הסדרה נמכרה לשידור שירות הסטרימינג של Netflix העולמית. פורסם שעידו טאקו לוהק לעונה השנייה של הסדרה. פורסם שלקאסט השחקנים מצטרף השחקן נתי רביץ, שיגלם את מפקד תחנת המשטרה. לצידו, בעונה החדשה ישחקו גם גורי אלפי ורעות אלוש (החוזרים מהעונה הראשונה). בנוסף אפשר למצוא בקאסט את נאיה בינשטוק, אינה בקלמן, פרלה דנוך, מוריס כהן, יורם טולדנו, ניקול פודבלני, תום אמסלם, עמית הכטר, עומר נודלמן, נועה אסטנג'לוב, אלי חולי ושון אמסלם. הסדרה זכתה לביקורות מעורבות. הסדרה קיבלה ביקורות חיוביות כמו מסמדר שילוני מאתר "ynet" שכתבה: ”קל להיסחף אליה, לאהוב את הגיבור שלה והיא נצמדת באדיקות לחוקי הז'אנר”, ומאריאנה מלמד מעיתון "הארץ" שכתבה: ”על פי הפרק הראשון שלה, 'בלקספייס' היא מוצר טלוויזיוני טוב יותר, יציב ומשמעותי יותר מכל אלה שדיברנו עליהם לאחרונה בשיחות ברזייה”. הסדרה גם קיבלה ביקורות שליליות, כמו מצוף ישראלי מאתר "מעריב אונליין" שכתבה: ”הסדרה החדשה של רשת מנסה להיות מותחן פשע, אך הפרק הראשון היה מלווה בדיאלוגים רדודים, צילום מאכזב ועשרות פרומואים שלא ממש משאירים מקום לדמיון”, ומנדב מנוחין מאתר "וואלה!" שכתב: ”הדבר העיקרי שמציעה 'בלקספייס' לעומת אחיותיה לז'אנר הוא אלימות יותר מסוגננת ומצועצעת, על גבול האימה, מסוג שחריג לראות על המסך הישראלי אבל אין כל קושי למצוא בנטפליקס”. העונה השנייה של הסדרה שודרה במהלך מלחמת חרבות ברזל. בעקבות כך, לעיתים קרובות חלו שינויים בלוח השידורים של הערוץ ונוצר מצב שבו בכל שבוע הפרק שודר ביום ואף בשעה אחרת (לעיתים הפרק לא שודר כלל במהלך כל השבוע). כעסם של הגולשים הגיע לשיאו עם שידור הפרק השמיני והאחרון של העונה השנייה. תחילה, הפרק היה אמור להיות משודר ב-28 ביולי 2024, אך נדחה בעקבות אירוע פגיעת הרקטה במג'דל שמס יום קודם לכן. למרות זאת, באותו יום שידר הערוץ פרק נוסף של תוכנית הריאליטי ״האח הגדול״, מה שהגביר את זעמם של הצופים בשל חוסר הרגישות שבשידור התוכנית ביום זה לטענתם. פרק הסיום נדחה לתאריך 30 ביולי 2024 אך נדחה בשנית בעקבות אירוע ההתנקשות בפואד שוכר. הפרק, אשר היה אמור לעלות בשעה 21:30 נדחה תחילה על ידי הערוץ לשעה 22:00, ובשעה 22:30 הודיע הערוץ כי הפרק לא ישודר כלל ביום זה. בעקבות דחיות חוזרות ונשנות של תאריכי שידור הפרקים הערוץ נחשף לביקורת רבה מצד הגולשים וכן טענות ל״זלזול בזמנם של הצופים״ וביקורת על העדפתו של הערוץ לשדר את פרקי ״האח הגדול״ לטענתם של הגולשים. אתר האינטרנט הרשמי של בלקספייס בלקספייס, ברשת החברתית פייסבוק בלקספייס, ברשת החברתית אינסטגרם "בלקספייס", במסד הנתונים הקולנועיים IMDb (באנגלית) "בלקספייס", באתר נטפליקס "בלקספייס", באתר Rotten Tomatoes (באנגלית) "בלקספייס", באתר אידיבי "בלקספייס", במיזם "אישים" לתיעוד היצירה הישראלית ניר וולף, "בלקספייס": הסיוט הכי גדול של ההורים, באתר ישראל היום, 14 בדצמבר 2020 נועה אוהבי, בלקספייס: סדרה חשובה, מורכבת ועמוקה, באתר פרוגי, 14 בדצמבר 2020 מאיה פולק, ‏רואים שחורות: האלימות בסדרה "בלקספייס" תישאר איתכם גם לאחר הצפייה, בעיתון מקור ראשון, 4 בינואר 2021 הדבר הכי חכם שעשתה "בלקספייס" הוא לא להשאיר אותנו במתח, באתר וואלה, 18 בינואר 2021 רן בוקר, הכסף מצרפת, הלוקיישנים וגם העונה השנייה: מאחורי הקלעים של "בלקספייס", באתר ynet, 19 בינואר 2021 ערן סויסה, "בלקספייס": אז מי הם הרוצחים?, באתר ישראל היום, 18 בינואר 2021 המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית הצלחה עולמית: הסדרה הישראלית בלקספייס נמכרה לנטפליקס, באתר מעריב אונליין, 22 באפריל 2021 איתי שטרן, "בלקספייס" הישראלית נמכרה לנטפליקס, באתר הארץ, 22 באפריל 2021 רן בוקר, מ"שעת נעילה" ועד "שנות הירח": זה מה שתראו החורף בטלוויזיה הישראלית, באתר ynet, 2 באוקטובר 2020 כפיר אדר, רייטינג: קשת ראש בראש מול האח הגדול והשקת בלקספייס, באתר אייס, 14 בדצמבר 2020 כפיר אדר, רייטינג: נתוני בלקספייס השתפרו, האם זה הספיק לניצחון על מי רוצה להיות מיליונר?, באתר אייס, 15 בדצמבר 2020 שרון טל, רייטינג: בעזרת השף הגרוזיני, מאסטר שף ממריאה לשיא עונתי ומשאירה אבק לבלקספייס, באתר אייס, 22 בדצמבר 2020 ארנולד נטייב, רייטינג: קרב גברים עיקש בין גורי אלפי לחיים אתגר, מי ניצח בפריים טיים?, באתר אייס, 23 בדצמבר 2020 ארנולד נטייב, רייטינג: האם הדרמה בבלקספייס הספיקה כדי לנצח את נינג'ה ישראל?, באתר אייס, 30 בדצמבר 2020 שרון טל, רייטינג: שוויון בתכניות הבוקר בין אברי גלעד לניב רסקין – מי ניצח במספר הצופים?, באתר אייס, 6 בינואר 2021 כפיר אדר, רייטינג – נס בחדר הלידה או בלקספייס? הפערים עדיין משמעותיים, באתר אייס, 12 בינואר 2021 כפיר אדר, רייטינג: בלקספייס סגרה עונה עם שיא רייטינג, זה הספיק כדי לגבור על 'אחד למיליון'?, באתר אייס, 19 בינואר 2021 רייטינג: רשת 13 השיקה עונה חדשה לבלקספייס, קשת 12 הופתעה?, באתר אייס, 11 ביוני 2024 רייטינג בלקספייס, בערוץ הטלגרם Scopt, ‏18 ביוני 2024 רייטינג: רשת 13 בצניחה, יורו 2024 הפתיע את קשת 12?, באתר אייס, 26 ביוני 2024 רייטינג: רוקדים עם כוכבים בפער ענק, ערוץ 14 מתאושש, באתר אייס, 1 ביולי 2024 רייטינג: יורו 2024 שוב חוגג על חשבון קשת 12, באתר אייס, 11 ביולי 2024 רייטינג: גמר יורו 2024 שבר את המסך, זה הנתון שנרשם, באתר אייס, 15 ביולי 2024 רייטינג: המירוץ למיליון בורחת, בלקספייס מאכזבת ודרוקר יציב, באתר אייס, 23 ביולי 2024 רייטינג: בלקספייס סגרה עונה, רשת 13 הפתיעה את המרוץ למיליון?, באתר אייס, 7 באוגוסט 2024 רגע לפני פרק הבכורה: בואו להכיר את הדמויות של בלקספייס, באתר חדשות 13, 13 בדצמבר 2020 מי עומד מאחורי הטבח?, באתר חדשות 13, 14 בדצמבר 2020 היי זאת לינה, חוקרת הסייבר החדשה בעונה השניה של בלאקספייס, באתר עמוד האינסטגרם של אינה בקלמן עדי פרי, "זה תפקיד ראשון שהוא רציני ודרמטי, זה מביא אותי באור אחר שלא ראו", באתר חדשות 13, 10 ביוני 2024 עדי פרי, "היא הרבה יותר חזקה ממני, הסיפור שלה מתפתח לכל מיני כיוונים", באתר חדשות 13, 6 ביוני 2024 שחר נרדע, "היא במערכת יחסים אלימה ואגרסיבית. הרבה בנות יוכלו להזדהות איתה", באתר חדשות 13, 9 ביוני 2024 שחר נרדע, "הוא נגרר, הוא שותה יותר מדי ומאבד את שיקול הדעת", באתר חדשות 13, 6 ביוני 2024 שחר נרדע, "היא מוותרת על העקרונות שלה כדי לא לצאת נגד הקבוצה", באתר חדשות 13, 10 ביוני 2024 ״חושבים שאתם גברים? חמישה מול אחת״, באתר אינסטגרם, ‏30.6.2024 רן בוקר, הכסף מצרפת, הלוקיישנים וגם העונה השנייה: מאחורי הקלעים של "בלקספייס", באתר ynet, 19 בינואר 2021 פוסט בדף הפייסבוק של רשת פוסט בדף הפייסבוק של עמותת עלם יואב רוטמן בשיחה אישית עם פטיה – בוגר מרכז הנוער "הפוך על הפוך" של עלם באשדוד, "סיפור", רשת 13, פוסט בפייסבוק משה אבוטבול, זה רשמי: עונה שנייה לסדרת הדרמה "בלקספייס", באתר פרוגי, 17 בינואר 2021(הקישור אינו פעיל, 24.8.2024) כפיר אדר, זו הסדרה המשובחת של רשת 13 שנמכרה לנטפליקס, באתר אייס, 22 באפריל 2021 גיל משעלי, ‏כוכב בנסיקה: עידו טאקו לוהק לעונה השנייה של "בלקספייס", באתר ‏מאקו‏, 22 ביוני 2023 רותי קדוש, ‏"אני שואף להגיע להישגים שאני עדיין לא מכיר": ראיון עם עמית הכטר, באתר מעריב אונליין, 14 בספטמבר 2023 יפעת מנהרדט, עומר נודלמן: "כאן אני בת שלוש וחצי, עם התלתלים שכל כך שנאתי", באתר ynet, 21 באוגוסט 2023 עומר נודלמן בהישג מטורף: תשתף פעולה עם קמעונאית האופנה המובילה, באתר אייס, 14 בפברואר 2024 אנחנו כבר לא יכולים לחכות: הצצה ראשונה לבלקספייס 2, באתר חדשות 13, 27 ביולי 2023 סמדר שילוני, בהתאם לחוקי הז'אנר: "בלקספייס" סוחפת ומותחת, באתר ynet, 14 בדצמבר 2020 אריאנה מלמד, "בלקספייס": 40 דקות וקצת חלפו ביעף, מה עוד אפשר לבקש?, באתר הארץ, 14 בדצמבר 2020 צוף ישראלי, ‏"בלקספייס" מנסה לייצר מתח, אך בינתיים מזכירה יותר סדרת נוער בינונית, באתר מעריב אונליין, 14 בדצמבר 2020 נדב מנוחין‏, "בלקספייס" מתחילה בסצנה מחרידה ומפחידה. משם זה נהיה קצת מבולבל, באתר וואלה, 14 בדצמבר 2020 ההודעה על דחיית שידור פרק הסיום בעקבות אירוע פגיעת הרקטה במג'דל שמס, באתר אינסטגרם, ‏28.7.24 ההודעה על דחיית שידור פרק הסיום (בפעם השנייה) לאחר ההתנקשות בפואד שוכר, באתר אינסטגרם, ‏30.7.24 זאת משום שלטענת הגולשים הערוץ הצליח להתחייב לשידור פרקי ״האח הגדול״ לאורך השבוע אך לא התחייב לשידור פרקי ״בלקספייס״.